stanford-oval/wikipedia huggingface dataset:
Patxi López

| Patxi López |
| --- | --- |

Edustajainhuoneen puheenjohtaja
 13. tammikuuta 2016 – 19. heinäkuuta 2016  
Edeltäjä:  Jesús Posada
Seuraaja:  Ana Pastor
Baskimaan aluejohtaja (Lehendakari)
 7. toukokuuta 2009 – 15. joulukuuta 2012  
Edeltäjä:  Juan José Ibarretxe
Seuraaja:  Iñigo Urkullu
Henkilötiedot
Koko nimi:  Francisco Javier López Álvarez
Syntynyt: 4. lokakuuta 1959 (ikä 65) Portugalete, Espanja
Puoliso:  Begoña Gil
Tiedot
Puolue:  Baskien sosialistinen työväenpuolue PSOE
 Nimikirjoitus
Aiheesta muualla
www.patxilopez.com
Francisco Javier ”Patxi” López Álvarez (s. 4. lokakuuta 1959) on espanjalainen baskien sosialistisen työväenpuolueen (PSE–EE–PSOE) poliitikko.
López Álvarez oli Baskimaan itsehallintoalueen johtaja eli lehendakari vuosina 2009–2012 ollen ensimmäinen ei-nationalisti virassa. Hän päätti baskien nationalistisen puolueen 29 vuoden vallan Baskimaassa tultuaan valituksi presidentiksi.
López toimi Espanjan edustajainhuoneen puheenjohtajana 13. tammikuuta 2016 – 19. heinäkuuta 2016.
Aiheesta muualla

Kuvia tai muita tiedostoja aiheesta Patxi López Wikimedia Commonsissa
Painin maailmanmestaruuskilpailut 2015

Painin maailmanmestaruuskilpailut 2015 järjestettiin Yhdysvaltain Las Vegasissa 7.–12. syyskuuta 2015. Kilpailujen ohjelmassa olivat kreikkalais-roomalainen paini, vapaapaini ja naispaini.
Mitalistit > Kreikkalais-roomalainen paini

| Sarja | Kultaa | Hopeaa | Pronssia |
| --- | --- | --- | --- |
| 59 kg |  Ismael Borrero |  Rövşən Bayramov |  Almat Kebispajev  Yun Won-chol |
| 66 kg |  Frank Stäbler |  Ryu Han-su |  Davor Štefanek  Artjom Surkov |
| 71 kg |  Rəsul Çunayev |  Armen Vardanjan |  Adam Kurak  Zakarias Tallroth |
| 75 kg |  Roman Vlasov |  Mark Madsen |  Andrew Bisek  Dosžan Kartikov |
| 80 kg |  Selçuk Çebi |  Viktar Sasunouski |  Yousef Ghaderian  Laša Gobadze |
| 85 kg |  Žan Belenjuk |  Rustam Assakalov |  Habibollah Akhlaghi  Saman Təhmasibi |
| 98 kg |  Artur Aleksanjan |  Ghasem Rezaei |  Islam Magomedov  Dmytro Tymtšenko |
| 130 kg |  Rıza Kayaalp |  Mijaín López |  Biljal Mahov  Oleksandr Tšernetskyi |
Mitalistit > Vapaapaini

| Sarja | Kultaa | Hopeaa | Pronssia |
| --- | --- | --- | --- |
| 57 kg |  Vladimer Xintšegašvili |  Hassan Rahimi |  Erdenebatyn Behbajar  Viktor Lebedev |
| 61 kg |  Hacı Əliyev |  Batboldyn Nomin |  Vladimir Dubov  Vasyl Šuptar |
| 65 kg |  Frank Chamizo |  Ihtijor Navruzov |  Ahmad Mohammadi  Soslan Ramonov |
| 70 kg |  Magomedrasul Gazimagomedov |  Hassan Yazdani |  James Green  Yakup Gör |
| 74 kg |  Jordan Burroughs |  Pürevjavyn Önörbat |  Aniuar Gedujev  Narsingh Pancham Yadav |
| 86 kg |  Abdulrašid Sadulajev |  Selim Yaşar |  Sandro Aminašvili  Alireza Karimi |
| 97 kg |  Kyle Snyder |  Abdusalam Gadisov |  Pavlo Olijnyk  Xetaq Qazyumov |
| 125 kg |  Taha Akgül |  Camaləddin Maqomedov |  Biljal Mahov  Geno Petriašvili |
Mitalistit > Naispaini

| Sarja | Kultaa | Hopeaa | Pronssia |
| --- | --- | --- | --- |
| 48 kg |  Eri Tōsaka |  Mariya Stadnik |  Jessica Blaszka  Geneviève Morrison |
| 53 kg |  Saori Yoshida |  Sofia Mattsson |  Odunayo Adekuoroye  Jong Myong-suk |
| 55 kg |  Helen Maroulis |  Irina Ologonova |  Tetjana Kit  Evelina Nikolova |
| 58 kg |  Kaori Ichō |  Petra Olli |  Yuliya Ratkeviç  Elif Jale Yeşilırmak |
| 60 kg |  Oksana Herhel |  Süheegijn Tserentšimed |  Leigh Jaynes-Provisor  Džanan Manolova |
| 63 kg |  Soronzonboldyn Battsetseg |  Risako Kawai |  Taibe Jusein  Julija Tkatš |
| 69 kg |  Natalja Vorobjova |  Zhou Feng |  Sara Doshō  Aline Focken |
| 75 kg |  Adeline Gray |  Zhou Qian |  Vasilisa Marzaljuk  Epp Mäe |
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Venäjä | 4 | 2 | 8 | 14 |
| 2 |  Yhdysvallat | 4 | 0 | 3 | 7 |
| 3 |  Turkki | 3 | 1 | 2 | 6 |
| 4 |  Japani | 3 | 1 | 1 | 5 |
| 5 |  Azerbaidžan | 2 | 3 | 3 | 8 |
| 6 |  Ukraina | 2 | 1 | 6 | 9 |
| 7 |  Mongolia | 1 | 3 | 1 | 5 |
| 8 |  Kuuba | 1 | 1 | 0 | 2 |
| 9 |  Georgia | 1 | 0 | 3 | 4 |
| 10 |  Saksa | 1 | 0 | 1 | 2 |
| 11 |  Armenia | 1 | 0 | 0 | 1 |
| 11 |  Italia | 1 | 0 | 0 | 1 |
| 13 |  Iran | 0 | 3 | 4 | 7 |
| 14 |  Kiina | 0 | 2 | 0 | 2 |
| 14 |  Uzbekistan | 0 | 2 | 0 | 2 |
| 16 |  Ruotsi | 0 | 1 | 1 | 2 |
| 16 |  Valko-Venäjä | 0 | 1 | 1 | 2 |
| 18 |  Etelä-Korea | 0 | 1 | 0 | 1 |
| 18 |  Suomi | 0 | 1 | 0 | 1 |
| 18 |  Tanska | 0 | 1 | 0 | 1 |
| 21 |  Bulgaria | 0 | 0 | 4 | 4 |
| 22 |  Kazakstan | 0 | 0 | 2 | 2 |
| 22 |  Pohjois-Korea | 0 | 0 | 2 | 2 |
| 24 |  Alankomaat | 0 | 0 | 1 | 1 |
| 24 |  Intia | 0 | 0 | 1 | 1 |
| 24 |  Kanada | 0 | 0 | 1 | 1 |
| 24 |  Nigeria | 0 | 0 | 1 | 1 |
| 24 |  Serbia | 0 | 0 | 1 | 1 |
| 24 |  Viro | 0 | 0 | 1 | 1 |
| Yhteensä | Yhteensä | 24 | 24 | 48 | 96 |
Nitroglyseriini

| --- | --- |

Nitroglyseriini
Systemaattinen (IUPAC) nimi
1,3-dinitro-oksipropan-2-yylinitraatti
Tunnisteet
CAS-numero: 55-63-0
ATC-koodi: C01DA02
PubChem CID: 4510
DrugBank: DB00727
Kemialliset tiedot
Kaava: C3H5N3O9 
Moolimassa: 227,086 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 13,5 °C
Kiehumispiste: 250 °C
Liukoisuus veteen: 1,38 g/l
Farmakokineettiset tiedot
Hyötyosuus:  ?
Metabolia: Hepaattinen
Puoliintumisaika: 3 minuuttia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Intravenoosi, intraoraalinen, sublinguaalinen, transdermaalinen
Kolme erilaista lääkenitroa: suonensisäinen, kielen alle -spray ja nitrolaastari
Nitrot (eli nitroglyseroli, nitroglyseriini, glyserolitrinitraatti, glyseryylitrinitraatti, 1,2,3-propaanitriolitrinitraatti) ovat vanhin angina pectoriksen hoidossa oleva lääkeryhmä. Ne ovat vasodilataattoreita eli verisuonen jännitystä laukaisevia aineita. Niiden edullinen vaikutus sepelvaltimotaudin hoidossa perustuu siihen, että suurten laskimoiden lihasjänteyden pienentyessä sydämeen palaava verimäärä vähenee ja sydämen kuormitus pienenee. Veren virtaus sepelvaltimoissa tällöin yleensä lisääntyy, jolloin sydänlihas saa enemmän happea.
Lyhytvaikutteiset nitraatit

Rintakipukohtauksen alettua tabletti pureskellaan tai pannaan kielen alle. Mikäli yksi nitro ei riitä, voidaan annos uusia kahdesti viiden minuutin välein.
Nitron voi ottaa myös ennen rasitusta tai kylmään ilmaan menoa ehkäisemään kipukohtausta.
Nitroa on myös suusumutteena. Annosteluna on 1–3 sumutusta kielen päälle vähintään 30 sekunnin välein. Angina pectorista sairastavan on hyvä pitää nitroja aina mukanaan.
Pitkävaikutteiset nitraatit

Pitkävaikutteiset nitraatit kuuluvat angina pectoris -potilaiden peruslääkitykseen. Niillä saavutetaan jatkuva vaikutus, jolloin niin kutsuttujen pikanitrojen tarve vähenee. Pitkävaikutteisiin nitraatteihin kuuluvat myös nitrovoiteet ja -laastarit.
Sivuvaikutukset

Nitraattien sivuvaikutukset johtuvat lääkkeen verisuonia laajentavasta vaikutuksesta. Tavallisin oire on päänsärky, joka kuitenkin usein helpottuu totutteluvaiheen jälkeen tai annostusta pienennettäessä.
Lääke myös laskee verenpainetta, mikä voi aiheuttaa joillekin jopa pyörtymisen. Siksi nitro suositellaankin otettavaksi istuma- tai makuuasennossa. Alkoholi ja sauna vahvistavat nitron verenpainetta laskevaa vaikutusta laajentamalla pintaverisuonia.
Kauppanimiä

Lyhytvaikutteinen nitraatti: Nitro; Dinit -suihke
Pitkävaikutteiset nitraatit: Deponit depotlaastari, Imdur, Isangina, Ismexin, Ismox, Minitran, Nitro depotlaastari, Nitrocid, Transiderm-Nitro
Farmakodynamiikka

Farmakoterapeuttinen ryhmä: Orgaaniset nitraatit. ATC-koodi C01DA02.
Glyseryylitrinitraatti vaikuttaa ainoastaan sileään lihakseen, jota se relaksoi. Pääasiallinen vaikutuskohta on verisuonten sileälihas, mutta vaikutuksia esiintyy myös keuhkoputkien, ruoansulatuskanavan, virtsanjohtimien ja kohdun sileässä lihaksessa. Nitraateista muodostuu vaikutuspaikassaan ilmeisesti reaktiivista typpioksidia (NO), joka puolestaan aktivoi sileiden lihasten guanylaattisyklaasientsyymiä. Näin muodostuvan syklisen GMP:n uskotaan välittävän nitraattien aikaansaaman sileän lihaksen relaksaation. Syklinen GMP ilmeisesti vähentää varastoituneen kalsiumin määrää ja vaikuttaa siten kalsiumin aktivoimaan sileän lihaksen supistumiseen.
Pienet glyseryylitrinitraattipitoisuudet laajentavat voimakkaammin laskimoiden kuin valtimoiden ja arteriolien sileää lihasta. Laskimoiden laajenemisen vuoksi sydämen laskimopaluu vähenee, jolloin sydämen oikean ja vasemman kammion loppudiastolinen paine ja tilavuus pienenevät, ja sydämen hapenkulutus vähenee. Sydämen lyöntitiheys joko lisääntyy vähän tai pysyy muuttumattomana. Vaikka pienet glyseryylitrinitraattiannokset eivät aiheutakaan yleistynyttä valtimoiden laajentumista, voivat kasvojen, niskan ja kaulan arteriolit laajentua ja aiheuttaa punastumista. Samoin aivokalvojen arteriolien laajentuminen voi aiheuttaa päänsärkyä. Vähentämällä laskimopaluuta glyseryylitrinitraatti pienentää loppudiastolista painetta ja parantaa subendokardiaalista verenkiertoa. Suurempina pitoisuuksina verisuonia laajentava vaikutus kohdistuu myös keskisuuriin valtimoihin kuten sepelvaltimoihin, joiden spasmit laukeavat ja kollateraalit avautuvat.
Suurilla annoksilla sekä laskimot että arteriolit laajenevat ja systolinen ja diastolinen verenpaine sekä sydämen minuuttitilavuus pienenevät. Lisääntynyt sympatikusaktiivisuus aiheuttaa positiivisen inotrooppisen ja kronotrooppisen vaikutuksen, arteriolien jäntevyys palaa ainakin osittain ja diastolinen verenpaine voi palata lähes normaalitasolle. Suuret glyseryylitrinitraattiannokset voivat aiheuttaa hypotensiota.
Parolannummen kenttäalttari

Parolannummen kenttäalttari on alun perin 1930-luvun alussa valmistunut kenttäalttari Hattulan Parolannummella Panssariprikaatin kentällä.
Kenttäalttaria on 1930-luvulla käytetty kenttähartauksissa ja siellä on mahdollisesti siunattu sotaan lähtevät miehet. 
Se oli pitkään pois käytöstä, ja lähes unohtuneena ympäristö pääsi kasvamaan umpeen. Alttari kunnostettiin talkootyönä ja se on koristeltu pyörökivin. Se vihittiin uudelleen käyttöön 29.11.2013. Nyt kenttäalttari on tarvittaessa myös siviilikäytössä, esimerkiksi kastetilaisuuksissa ja vihkimisissä, ja siellä voidaan järjestää myös kenttähartauksia.
Hattulan vaakuna
Pikku-Maattivuono

Pikku-Maattivuono (ven. Губа Амбарная, Guba Ambarnaja) on Barentsinmeren vuono Petsamon kunnan pohjoisosassa Petsamon piirissä Murmanskin alueen luoteisosassa Venäjällä. Vuono sijaitsee Suomen Neuvostoliitolle vuonna 1944 luovuttaman entisen Petsamon kunnan alueella. Pikku-Maattivuono sijaitsee Petsamonvuonon ja Maattivuonon välissä, aivan Petsamonvuonon suun itäpuolella. Vuono on noin kuusi kilometriä pitkä ja sen perukkaan laskee muutama pieni järvi. Pikku-Maattivuonon alueella ei ollut pysyvää asutusta alueen kuuluessa Suomelle, eikä siellä ole asutusta myöskään nykyisin.
Olympialaiset 1980

Olympialaiset 1980 voivat tarkoittaa talvi- tai kesäolympialaisia 1980.
Talviolympialaiset 1980, järjestettiin Lake Placidissa, Yhdysvalloissa.
Kesäolympialaiset 1980, järjestettiin Moskovassa, Neuvostoliitossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olympialaiset 1980”, voi hakea sivunnimihaulla, laajalla sivunnimihaulla tai tekstihaulla.
Pane miljoona menemään

Pane miljoona menemään (Go For Broke, myös Pane milj000.000na menemään ) on vuonna 1965 julkaistu lautapeli . Pelin lähtökohtana on pelaajien rikkaana kuollut sukulainen, joka on testamentannut valtavan omaisuutensa sille sukulaiselleen, joka osaa käyttää rahaa rennosti ja tätä testataan antamalle jokaiselle sukulaiselle miljoonan, joka pitää tuhlata mahdollisimman nopeasti. Voittaja ja jättiomaisuuden perijä on siis se, joka ensimmäisenä pääsee miljoonastaan eroon. Muut sijat jakautuvat käänteisesti, eli "lähes voittaja" onkin häviäjä ja se kenellä on pelinpäättyessä jäänyt eniten rahaa sijoittuu toiseksi ja niin edelleen rahamäärän mukaan.
Pelin hahmot eli sukulaiset

Pelissä on kuusi erilaista sukulaista, joilla kullakin on oma erikoisominaisuutensa
Jetset-Jimmy (mm. ei jumita lomalle tms)
Ruletti-Rulle (saa etua laukkaradalla)
Pörssihai-Harri (saa etua pörssikurssien määräämisessä)
Luksus-Lili (maksaa ostoksistaan enemmän)
Super-Sussi (maksaa enemmän kasinon sisäänkäynnistä)
Juhlija-Julius (maksaa aina kun joku menee "Juhlat"-ruutuun.)
Alipelit

Yleisten tuhlausmahdollisuuksien lisäksi pelissä on alipelejä, joita pelaaja voi pelata yksin tai yhdessä kaikkien muiden kanssa
Kasino, jossa
Baccarat, joka muistuttaa venttiä, mutta heitetään nopalla
Ruletti, jota peltavaan nopalla
Yksikätinen rosvo, jolle on omat korttinsa
Laukkarata, kaikki pelaavat
Pörssi
Olympialaiset 1988

Olympialaiset 1988 voivat tarkoittaa talvi- tai kesäolympialaisia 1988.
Talviolympialaiset 1988, järjestettiin Calgaryssa, Kanadassa.
Kesäolympialaiset 1988, järjestettiin Soulissa, Etelä-Koreassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olympialaiset 1988”, voi hakea sivunnimihaulla, laajalla sivunnimihaulla tai tekstihaulla.
Olli Laine

Olli Laine (s. 1976) on suomalainen toimittaja ja dokumentaristi. Hänen tunnetuimpia elokuviaan ovat jalkapallosta ja politiikasta tutun Hetemaj’n pakolaisperheen tarinan kertova Kotimaa Kosovo-Suomi (2018, 74 min) sekä anarkistisen naispapin esittelevä Pappi. Punkkari. Anarkisti. (2019, 28 min).
Lasten ja nuorten dokumenttielokuvalla Kolttarokkia Lapista (2010, 15 min) Laine voitti maailman suurimmilla alan festareilla Chicago International Children’s Film Festivaleilla ensimmäisen palkinnon vuonna 2010.
Aiheesta muualla

Olli Laine Internet Movie Databasessa (IMDb)
Olympialaiset 1964

Olympialaiset 1964 voivat tarkoittaa talvi- tai kesäolympialaisia 1964.
Talviolympialaiset 1964, järjestettiin Innsbruckissa, Itävallassa.
Kesäolympialaiset 1964, järjestettiin Tokiossa, Japanissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olympialaiset 1964”, voi hakea sivunnimihaulla, laajalla sivunnimihaulla tai tekstihaulla.
Peltoherkkusieni

| Peltoherkkusieni |
| --- | --- |

Uhanalaisuusluokitus
 Elinvoimainen  
Suomessa::  Elinvoimainen
  
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Agaricaceae
Suku::  Herkkusienet Agaricus
Laji::  arvensis
Kaksiosainen nimi
 Agaricus arvensis  Schaeff. 
Katso myös
   Peltoherkkusieni Commonsissa 
Infobox OKNimi-testi OKIUCN-testi OK: 
Peltoherkkusieni (Agaricus arvensis) kasvaa keskikesästä alkaen nurmikoilla, laitumilla ja puistoissa maan eteläosissa. Sientä löytyy myös Keski-Suomesta. Se on hyvä ruokasieni, mutta sen saattaa sekoittaa tappavan myrkylliseen valkokärpässieneen. Jos sienilajista ei ole varma, se kannattaa jättää poimimatta.
Ulkonäkö ja koko

Peltoherkkusienen lakki on 7–15 cm, nuorempana puolipallomainen, vanhemmiten laakean kupera. Valkoinen tai kermanvalkoinen. Heltat ovat irtotyviset, alussa punertavat, mutta ne tummenevat vanhemmiten violetinmustiksi. Jalka 5–14 cm pitkä, 1–3 cm paksu ja valkoinen. Rengas isohko, alapinnalta tähtimäisesti suomuinen. Malto kellertyy ilmassa. Aniksen tai mantelin kaltainen tuoksu. Itiöpölyn väri on tummanruskea
Levinneisyys

Kasvaa Lapissa asti, etelässä taajamissa yleinen.
Kasvupaikka ja elinympäristö

Etelän taajamissa teiden varsilla, nurmikoilla ja puistoissa. Usein isoina ryhminä ja noidankehinä. Elo–syyskuussa.
Käyttö

Erinomainen ruokasieni, mutta kerää ilmansaasteita kuten kadmiumia ja lyijyä, joten sen syötiä ei suositella alueita joiden lähellä on liikenettä tai teollisuutta. Peltoherkkusieni ei ole Eviran ylläpitämällä ohjeellisella listauksella suositeltavista ruokasienistä.
Kuvia > Hyvin nuorena

2 nuorta puistoherkkusientä.
Nuorena.
Nuorena alta päin.
Aiheesta muualla

Luontoportti: Peltoherkkusieni
Peeter Oja

Peeter Oja (s. 2. heinäkuuta 1960 Tallinna) on virolainen näyttelijä. Hän on muun muassa näytellyt elokuvissa Tallinnan pimeys, Tappev Tartu, Lepatriinude jõulud ja Vanad ja kobedad saavad jalad alla. Hän oli myös ääninäyttelijänä animaatioelokuvassa Keksijäkylän Lotta vuonna 2006. Vuodesta 1993 lähtien Oja on kuulunut Kreisiraadio-nimiseen huumoriryhmään. Syksyllä 2017 Oja nähdään ohjelmassa Suur Komöödiaõhtu, joka perustuu suomalaiseen Putous-formaattiin.
Oja juontaa myös Mart Juuren kanssa televisio-ohjelmaa nimeltä Ärapanija, jossa viikon tapahtumia arvioidaan satiirisesti.
Olympialaiset 1984

Olympialaiset 1984 voivat tarkoittaa talvi- tai kesäolympialaisia 1984.
Talviolympialaiset 1984, järjestettiin Sarajevossa, Jugoslaviassa
Kesäolympialaiset 1984, järjestettiin Los Angelesissa, Yhdysvalloissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olympialaiset 1984”, voi hakea sivunnimihaulla, laajalla sivunnimihaulla tai tekstihaulla.
Olympialaiset 1968

Olympialaiset 1968 voivat tarkoittaa talvi- tai kesäolympialaisia 1968.
Talviolympialaiset 1968, järjestettiin Grenoblessa, Ranskassa.
Kesäolympialaiset 1968, järjestettiin México Cityssä, Meksikossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olympialaiset 1968”, voi hakea sivunnimihaulla, laajalla sivunnimihaulla tai tekstihaulla.
Petr Hrbek

| Mitalit> Maa:  Tšekkoslovakia.Miesten jääkiekko. Olympialaiset  | Mitalit> Maa:  Tšekkoslovakia.Miesten jääkiekko. Olympialaiset  | Mitalit> Maa:  Tšekkoslovakia.Miesten jääkiekko. Olympialaiset  | Maa:  Tšekkoslovakia> Miesten jääkiekko. |
| --- | --- | --- | --- |
|  Pronssia | Albertville 1992 | jääkiekko |  |
Petr Hrbek (s. 3. huhtikuuta 1969 Praha, Tšekkoslovakia) on tšekkiläinen jääkiekkoilija. Pelipaikaltaan hän oli laitahyökkääjä.
Ura

Hrbek aloitti uransa Tšekkoslovakian liigassa Sparta Prahassa kaudella 1988–1989. Seuraavan kauden hän pelasi Dukla Jihlavassa, kunnes palasi Sparta Prahaan kausiksi 1990–1992. Detroit Red Wings varasi hänet NHL:ään 1988 varaustilaisuuden kolmannella kierroksella numerolla 59. Hän siirtyi Pohjois-Amerikkaan syksyllä 1992 ja pelasi AHL-joukkue Adirondack Red Wingsissä, mutta siirtyi kesken kauden takaisin Sparta Prahaan. Seuraavalla kaudella hän siirtyi kesken kauden Saksan Star Bulls Rosenheimiin, jossa pelasi loppukauden lisäksi myös kauden 1994–1995. Kaudet 1995–2001 Hrbek pelasi Tšekin Extraliigaa Sparta Prahassa ja HC Chemopetrol Litvinovissa. Kaudella 2001–2002 hän pelasi Ruotsin ja Saksan toiseksi korkeimmilla sarjatasoilla. Seuraavaksi kaudeksi hän palasi Extraliigaan HC Havirov Panthersiin. Vuodesta 2003 lähtien hän on pelannut Saksan neljänneksi korkeimmalla sarjatasolla.
Maajoukkueurallaan Hrbek edusti Tšekkoslovakiaa vuoden 1992 MM-kisoissa sekä talviolympialaisissa. Molemmista kisoista tuloksena oli pronssia. Hrbek valittiin 1992 MM-kisojen tähdistökentälliseen. Tšekin paidassa hän pelasi 1993 MM-kisoissa, joissa saavutuksena oli taas pronssi, sekä 1994 talviolympialaisissa, missä Tšekki sijoittui viidenneksi.
Aiheesta muualla

Petr Hrbek Eurohockey.com. (englanniksi)
Petr Hrbek The Internet Hockey Databasessa (englanniksi)
Pariisista Papukaijannokkaan

| Pariisista Papukaijannokkaan Suomenkieliset ulkomaiden paikannimet ja niiden vieraskieliset vastineet |
| --- | --- |

Kirjailija:  Kerkko Hakulinen Sirkka Paikkala
Kieli:  suomi
Kustantaja:  Kotimaisten kielten keskus
Julkaistu:  2013
Ulkoasu:  nidottu
Sivumäärä:  492
ISBN:  978-952-5446-80-7
Sarja: Kotimaisten kielten keskuksen julkaisuja 172 ISSN 2242-461X
Löydä lisää kirjojaKirjallisuuden teemasivulta
Pariisista Papukaijannokkaan. Suomenkieliset ulkomaiden paikannimet ja niiden vieraskieliset vastineet on Kotimaisten kielten keskuksen julkaisema paikannimiopas, jonka tekijät ovat maantieteilijä, filosofian lisensiaatti Kerkko Hakulinen ja erikoistutkija, filosofian tohtori Sirkka Paikkala. Teoksen taustalla on muun muassa Hakulisen aiemmin laatimien nimioppaiden aineiston lisäksi myös aikakauslehti Terrassa vuonna 1969 julkaistu luettelo. Paikannimiä on kaikkiaan 2 500.
Teoksessa on ajantasaiset eksonyymien eli vakiintuneiden suomenkielisten nimien kirjoitusohjeet sekä oikeinkirjoitushistoriaa. Pääosa teoksesta muodostuu paikannimistä. Ne ovat kahtena luettelona taulukkomuodossa. Ensimmäisessä luettelossa on kullekin nimelle on ensin paikan suomenkielinen nimi, sitten paikan laji ja sijainti, ja oma paikallinen nimi sekä englanninkielinen nimi. Yksi sarake sisältää lisätietoja, esimerkiksi nimen jollakin paikan kannalta merkittävällä kielellä. Toinen taulukko-osa sisältää ensin endonyymit eli paikalliset nimet ja englanninkieliset nimet ja niiden jälkeen on nimen kieli, paikan laji ja sijainti sekä suomenkielinen nimi.
Teokseen ei ole sisällytetty sellaisia paikannimiä, joiden suomenkielinen muoto poikkeaa vain loppuosastaan (kuten -saari, -järvi).
Verkkoversio

Teoksesta julkaistiin syyskuussa 2018 verkkoversio nimellä Eksonyymit. Verkkopalvelun sisältö vastaa kirjan sisältöä. Lokakuun alussa 2018 sanaluettelossa oli 2 208 eksonyymiä.
Aiheesta muualla

Eksonyymit, Pariisista Papukaijannokkaan -teoksen päivitetty ja täydennetty verkkoversio, Kotus.fi
Pariisista Papukaijannokkaan, Kotus.fi
Sirkka Paikkala kertoo kirjasta blogissaan
Papukaijannokkaan, Pois työpöydältä -blogi
Perheyritys

Perheyritys on yritys, jonka osakkeista pääosa on yhden perheen jäsenten tai läheisten sukulaisten hallussa. Myös listattu yritys voi olla perheyritys, jos yhden perheen tai suvun hallussa on äänivallasta vähintään 25 %.
Suomen suurimmat perheyritykset liikevaihdolla mitaten ovat Kone, Cargotec, Sanoma, YIT, Onvest, Ahlstrom-Munksjö, Wihuri, Veho, Planmeca, Uponor, Fazer ja Kuusakoski Group.
Perheyrityksen määritelmiä

Perheyhtiö tarkoittaa tiukan määritelmän mukaan yksityistä yritystä, jossa vähintään kaksi perheenjäsentä osallistuu yrityksen strategiseen johtamiseen (hallituksen jäsen) ja/tai operatiiviseen johtamiseen (toimitusjohtaja tai johtoryhmä). Perheellä/suvulla on määräysvalta yrityksen liiketoiminnasta. Perheyhtiön yhtiömuotona on avoin yhtiö, kommandiittiyhtiö, osakeyhtiö tai julkinen osakeyhtiö.
Kauppa- ja teollisuusministeriön (2005) määritelmän mukaan yritys on perheyhtiö, jos
Äänivaltaenemmistö on yrityksen perustaneella/perustaneilla luonnollisilla henkilöllä/henkilöillä tai yrityksen osakekannan hankkineella luonnollisella henkilöllä/hankkineilla luonnollisilla henkilöillä tai heidän puolisoillaan, vanhemmillaan, lapsellaan tai lapsen rintaperillisillään.
Äänivaltaenemmistö voi olla välillistä tai välitöntä.
Vähintään yksi suvun tai perheen edustajista on mukana yrityksen toiminnassa, johdossa tai hallinnossa.
Listatut pörssiyhtiöt täyttävät perheyhtiömääritelmän, mikäli yrityksen perustajalla tai yrityksen (osakekannan) ostaneella henkilöllä tai heidän perheellään tai jälkeläisillään on 25 prosentin osuus yhtiön osakkeiden tuottamasta äänivallasta.